Վանաձորը, որպես մշակութային քաղաք և հավատարիմ իր ավանադույթներին, ունի հարուստ թատերական պատմություն: Այդ ավանդույթների պահպանման գործում իր ներդրումն ունի նաև Վանաձորի քաղաքապետարանը: Այսօր Վանաձորում քաղաքապետարանի ենթակայության տակ գործում են Տիկնիկային և Բոհեմ կամերային թատրոնները: Ստեղծման օրվանից մեր թատրոնները մասնակցել են մի շարք թատերական փառատոների, հանդիսատեսների դատին են ներկայացվել բազմաթիվ ստեղծագործություններ, ելույթներ են ունեցել ոչ միայն Վանաձորում և Լոռու մարզի համայնքներում, այլև հանրապետության այլ քաղաքներում և արտերկրում, և ամենուր բարձր են պահել մեր քաղաքի և պետության պատիվը: